**YRITYSYHTEISTYÖSOPIMUS**

**1 SOPIJAPUOLET**

**1.1**

* [Organisaatio Oy], [Y-tunnus], [Osoite ja muut tiedot]
* [Organisaatio Oy], [Y-tunnus], [Osoite ja muut tiedot]

Kukin jäljempänä yksin ”Tuottaja”.

**1.2**

* [Yritys Oy], [Y-tunnus], [Osoite ja muut tiedot]

Jäljempänä “Yritys”.

Jäljempänä edellä mainittuja kutsutaan myös erikseen nimellä Sopijapuoli ja yhdessä nimellä Sopijapuolet.

**2 SOPIMUKSEN TAUSTA JA TARKOITUS SEKÄ TUOTTAJAN OMAN TOIMINNAN ENSISIJAISUUS**

**2.1 Tausta**  
  
Tuottaja tarjoaa (‘6Aika: Hippa - Hyvinvointia ja parempaa palveluasumista digitalisaation avulla’) -hankkeen toteuttamana Yritykselle mahdollisuuden yhteiskehittää, testata ja kaupallistaa Yrityksen sosiaali- ja terveydenhuoltoon soveltuvia älykkäitä tuotteita, prototyyppejä tai palveluita digitaalisessa, vakioidussa tai autenttisessa ympäristössä liitteessä 1 (Kehittämissuunnitelma) yksilöidyllä tavalla. Kehitystyöhön osallistuvat Tuottajan henkilökunta ja/tai opiskelijat sekä mahdolliset kirjallisen suostumuksen antaneet Tuottajan asiakkaat (jäljempänä ”Käyttäjät”) yhdessä Yrityksen kanssa.

**2.1.1 Yhteiskehittelyn, testauksen ja kaupallistamisen määritelmät**

Yhteiskehittelyn tarkoituksena on tuotteen tai palvelun ominaisuuksien kehittäminen siten, että sitä voidaan käyttää jatkokehittelyn pohjana.

Testauksen tarkoituksena on saada käytännön kokemusta ja käyttäjän palautetta sosiaali- ja terveydenhuoltoon tarkoitetuista, Kehittämissuunnitelmassa yksilöidyistä Yrityksen tuotteista, palveluista ja/tai prototyypeistä.

Kaupallistamisen tarkoituksena on saattaa tuote tai palvelu siihen muotoon, että Yritys voi käyttää sitä omassa liiketaloudellisessa toiminnassaan.

**2.2 Sopimuksen tarkoitus**

Tämän sopimuksen tarkoituksena on sopia niistä yritysyhteistyön ehdoista, joita sovelletaan Kehittämissuunnitelman mukaiseen Yrityksen tuotteiden, prototyyppien tai palveluiden yhteiskehittelyyn, testaukseen ja kaupallistamiseen sekä Sopijapuolten oikeuksista ja velvollisuuksista testaukseen liittyen.

**2.3 Tuottajan oman toiminnan ensisijaisuus**

Yritys ymmärtää ja hyväksyy sen, että Tuottajan varsinainen toiminta on kaikissa tilanteissa

tärkeysjärjestyksessä ensisijaista ja voi vaikuttaa Tuottajan kykyyn suoriutua Kehittämissuunnitelman mukaisista velvoitteista sovitulla tavalla ja sovitussa ajassa.

**3 KEHITETTÄVÄ TUOTE/PALVELU, KEHITTÄMISEN TAVOITTEET SEKÄ SOPIJAPUOLTEN TEHTÄVÄT**

Kehitettävä tuote ja/tai palvelu, kehittämisen tavoitteet ja Sopijapuolten tehtävät

on määritelty liitteenä 1 olevassa Kehittämissuunnitelmassa. Kehitettävää tuotetta voidaan kehittää yhden tai useamman tässä sopimuksessa mainitun tuottajan kanssa tällä samalla sopimuksella.

**4 KEHITYSTYÖN SUORITUSAIKA**

Kehittäminen aloitetaan viimeistään [aloituspäivämäärä] ja saadaan päätökseen arviolta [arvioitu päättymisajankohta]. Kehittämisen tarkemmat vaiheet kuvataan liitteessä 1 (Kehittämisssuunnitelma).

Mahdollisista aikataulumuutoksista sovitaan kirjallisesti erikseen. Tuottajalla on kuitenkin Tuottajan oman ensisijaisuuden mukaisesti omiin työjärjestelyihin tai vastaaviin syihin perustuen oikeus tarvittaessa yksipuolisesti muuttaa sovittua aikataulua ilmoittamalla tästä Yritykselle.

**5 KEHITYSTYÖN SUORITTAJAT JA VASTUUHENKILÖT**

Kehitystyön suorittajat ja Tuottajan ja Yrityksen vastuuhenkilöt on määritelty liitteenä 1 olevassa Kehittämissuunnitelmassa. Tuottajan Kehittämissuunnitelmassa yksilöity vastaava tutkija toimii myös lain lääketieteellisestä tutkimuksesta (488/1999) 5 §:n mukaisena tutkimuksesta vastaavana henkilönä, jos kyse on lääketieteellisestä tutkimuksesta.

Tuottajalla on oikeus vaihtaa testauksen suorittajia ja vastuuhenkilöitä työjärjestelyjen

tai vastaavien syiden niin vaatiessa.

**6 KEHITYSTYÖSTÄ MAKSETTAVAT KORVAUKSET JA MAKSUAIKATAULU**

(Jos kehitystyö toteutetaan EU-tukena de minimis -ehdon mukaisesti, niin Yritys ei maksa tuesta rahallista korvausta Tuottajalle, vaan hankkeessa seurataan palveluiden arvon kasautumista Yritykselle. EU:n valtiontukisäännön mukaan de minimis ehto on, että tuen arvo on yritykselle merkitykseltään vähäinen. Kolmen peräkkäisen verovuoden kuluessa yrityksen EU:lta saama, alle 200 000 euron tuki , on merkitykseltään vähäistä.

Jos yhteisöllä ei ole Y-tunnusta tai yritys ei ole mukana hankkeessa, joka tarjoaa kehitystyötä EU-tukena de minimis -ehdon mukaisesti, on liitteenä 1 olevan Kehittämissuunnitelman mukaisen kehittämistyön hinta ilman arvonlisäveroa yhteensä **[määrä]**. Tämän lisäksi laskutetaan kulloinkin voimassaoleva arvonlisävero.

Hinta suoritetaan seuraavissa maksuerissä:

Maksuerä Laskutuspäivä

[lisää määrä] [lisää laskutuspäivä]

[lisää määrä] [lisää laskutuspäivä]

**7 MUUT EHDOT**

**7.1 Yleiset sopimusehdot**

Sopimuksessa noudatetaan liitteessä 2 olevia Kehittämistoiminnan yleisiä sopimusehtoja.

**7.2 Vakuutukset**

Yrityksellä tulee olla riittävät vakuutukset, jotka Yritys sitoutuu pitämään voimassa koko kehitystyön ajan sekä vähintään 5 vuotta kehitystyön päättymisestä. Yrityksen vakuutukset on yksilöity liitteissä 2 Kehittämistoiminnan yleiset sopimusehdot ja 3 Yrityksen vakuutukset.

**7.3 Eettisen toimikunnan lausunto**  
  
Kehittämistoiminnassa noudatetaan Tutkimuseettisen neuvottelukunnan antamia eettisiä periaatteita ja tarvittaessa kehittämistyölle haetaan ennakkoarvio ihmistieteiden eettiseltä toimikunnalta.

[Https://www.helsinki.fi/fi/ihmistieteiden-eettisen-ennakkoarvioinnin-toimikunta](https://www.helsinki.fi/fi/ihmistieteiden-eettisen-ennakkoarvioinnin-toimikunta)

\_\_\_\_ tarvitaan, saatu [lisää päivämäärä]

\_\_\_\_ ei tarvita [lisää peruste]

**7.4 Henkilötietojen käsittely**

Yritys ei saa tietoonsa Käyttäjien henkilötietoja.

Tuottaja käsittelee henkilötietoja liitteen 4 Tietosuojaselosteessa kerrotun mukaisesti.

**7.5 Luottamuksellisuus, tulosten omistusoikeus ja julkistaminen**

Luottamuksellisuuteen, tulosten omistukseen ja julkistamiseen liittyvät ehdot on tarkemmin määritelty Kehittämistoiminnan yleisissä sopimusehdoissa (liite 2).

**8 SOPIMUKSEN LIITTEET**

**8.1**  Tähän sopimukseen kuuluvat sen erottamattomina osina seuraavat liitteet:

Liite 1 Kehittämissuunnitelma

Liite 2 Kehittämistoiminnan yleiset sopimusehdot

Liite 3 Yrityksen vakuutukset

Liite 4 Tietosuojaselostemalli / HIPPA-hanke

Liite 5 Ihmistieteiden eettiset periaatteet

**8.2** Tämä Kehittämissopimus yhdessä liitteiden kanssa muodostavat yhden kokonaisuuden.

Mikäli tämän Kehittämissopimuksen ja sen liitteiden välillä on ristiriitaa, sovelletaan ensisijaisesti tätä Kehittämissopimusta ja sen jälkeen liitteitä numerojärjestyksessä.

**9 SOPIMUKSEN VOIMASSAOLOAIKA**

Tämä sopimus tulee voimaan, kun Sopijapuolet ovat sen allekirjoittaneet. Sopimus on voimassa siihen saakka, kunnes kehittämisprosessi on suoritettu ja Sopijaosapuolet ovat täyttäneet tähän sopimukseen liittyvät velvoitteensa.

**10 ERIMIELISYYKSIEN RATKAISEMINEN**

Mahdolliset erimielisyydet ratkaistaan Kehittämistoiminnan yleisten sopimusehtojen mukaan (liite 2).

**11 PÄIVÄYS JA ALLEKIRJOITUKSET**

Tämän sopimuksen ehdot hyväksymme ja sitoudumme niitä noudattamaan.

Tätä sopimusta on tehty x (x) samasanaista kappaletta, yksi (1) kullekin Sopijapuolelle.

[Tuottaja 1] [Tuottaja 2]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päivämäärä ja paikka Päivämäärä ja paikka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi ja asema Nimi ja asema

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio Organisaatio

[Yritys]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päivämäärä ja paikka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi ja asema

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Yrityksen nimi